Ilmbjörk er eina trjátegundin sem myndar skóga og kjarr á Íslandi . Frá landnámi hefur skóglendi minnkað mikið eða frá því að þekja um 28% niður í 1,5% af flatarmáli Íslands samkvæmt úttekt sem gerð var 2010 - 2014 . Við bárum saman og mátum lífmassa ofanjarðar í trjágróðri í tveimur úrtaksúttektum í náttúrulegum birkiskógum á Íslandi m.a. til að leggja mat á hvort lífmassinn hefur aukist eða minnkað á milli úttekta . Við notuðum tvær úttektir sem framkvæmdar voru með 20 ára millibili á síðustu þremur áratugum . Þar sem þessar úttektir voru töluvert frábrugðnar varðandi t.d. úrtakseiningar , úrtaksflokkun og skilgreiningu skóglendis , varð að vanda alla kvörðun og útreikninga þannig að gögnin yrðu samanburðarhæf . Lífmassi trjágróðurs ofanjarðar í flokkaðri úrtaksúttekt sem gerð var 1987 - 1988 var metin 1503 Gg ( SE = 175 , n = 272 ) en 1455 Gg ( SE 180 , n = 181 ) í óflokkaðri úrtaksúttekt sem gerð var á árunum 2005 - 2011 fyrir sama skóglendi . Tölfræðilegur samanburður á lífmassa trjágróðurs á flatareiningu í könnunum tveimur sýndi ekki marktækan mun í hvorugum hæðarflokki < 2 m ( P = 0,282 ) og 2 – 4 m ( P = 0,673 ) . Okkar niðurstaða var því að ofanjarðar lífmassi trjágróðurs í náttúrlegu birkilendi á Íslandi , sem þegar var fyrir hendi 1987 - 1988 , hafi ekki breyst marktækt . Þar fyrir utan mátum við aukningu í lífmassa í trjágróðri ofanjarðar sem 37 Gg í náttúrulegum nýgræðslum birkis á milli úttektanna tveggja .